Το **Εθνικιστικό Κόμμα** (μαλτέζικα: *Partit Nazzjonalista*, *PN*) είναι ένα χριστιανοδημοκρατικό και συντηρητικό πολιτικό κόμμα της Μάλτας. Είναι ένα από τα δύο σημαντικότερα κόμματα στη χώρα, μαζί με το κυβερνών Εργατικό Κόμμα. Το Εθνικιστικό Κόμμα αποτελεί επομένως την αξιωματική αντιπολίτευση της Κυβέρνησης της Μάλτας.

Ιδεολογία
---------

Το Εθνικιστικό Κόμμα της Μάλτας είναι διάδοχος του Αντιμεταρρυθμιστικού Κόμματος που ίδρυσε ο Φορτουνάτο Μίτσι το 1883, αντιτασσόμενος στη φορολογία που είχαν επιβάλει οι βρετανικές αποικιακές αρχές και στα μέτρα για την αναμόρφωση των εκπαιδευτικών και δικαστικών συστημάτων, κατά τη διάρκεια της κρίσης του «γλωσσικού ζητήματος».

Το κόμμα υποστηρίζει τα ανθρώπινα δικαιώματα, μολονότι πολλοί υποστηρίζουν ότι οι θέσεις του κινούνται δεξιότερα από τα περισσότερα άλλα χριστιανοδημοκρατικά κόμματα της Ευρώπης. Κατά τις τελευταίες δεκαετίες το κόμμα κινείται προς πιο κεντρώες θέσεις. Πολλές φορές υιοθετεί θέσεις της Ρωμαιοκαθολικής Εκκλησίας, όπως για παράδειγμα το 2011 αντιτάχθηκε στην εισαγωγή του διαζυγίου στη Μάλτα.

Το κόμμα εξακολουθεί να ανέχεται ομοφοβικές ρητορικές από μέλη του, αλλά μετά από δύο μεγάλες εκλογικές ήττες απαρνήθηκε ορισμένες παραδοσιακές θέσεις του για να προσελκύσει περισσότερους οπαδούς. Μέσω των δικών του μέσων ενημέρωσης, το κόμμα δηλώνει ότι τα μέλη της κοινότητας των ΛΟΑΤ αξίζουν «άνιση» μεταχείριση, ότι είναι «στείρα» ή αντιπαραγωγικά, ενώ τα συγκρίνει με το σοβιετικό «κομμουνισμό». Το 2017, ωστόσο, το κόμμα ψήφισε υπέρ του γάμου μεταξύ ομοφυλοφίλων.

Το κόμμα απαγορεύει σε ενεργούς ή πρώην ελευθεροτέκτονες-μασόνους να αναλάβουν ενεργό ρόλο σε αυτό, ακόμα και τη συμμετοχή σε ψηφοφορίες που ελέγχονται από το ίδιο το κόμμα.

Δομή του κόμματος
-----------------

Το κόμμα αποτελείται από τα Γενικά, Εκτελεστικά και Διοικητικά Συμβούλια, την κοινοβουλευτική ομάδα, τα επαρχιακά φόρουμ και τις τοπικές επιτροπές, το Κολλέγιο των Τοπικών Συμβούλων και μια σειρά από μικρότερες οργανώσεις.

Στα στελέχη του κόμματος περιλαμβάνοονται ο Αρχηγός, οι δύο Αντιπρόεδροι, ο Γενικός Γραμματέας, ο Πρόεδρος των Γενικών Συμβουλίων του Κόμματος και οι Προέδροι για κάθε μία από τις Εκτελεστικές και Διοικητικές Επιτροπές, ο Ταμίας, ο Διεθνής Γραμματέας και ο Πρόεδρος της Κοινοβουλευτικής Ομάδας.

Το Γενικό Συμβούλιο αποτελείται από αντιπροσώπους και εκπροσώπους άλλων κομματικών δομών, με τον μεγαλύτερο αριθμό από αυτούς να είναι οι αντιπρόσωποι που εκλέγονται από τις Τμηματικές Επιτροπές. Το Γενικό Συμβούλιο εκλέγει και επικυρώνει την εκλογή του Αρχηγού του Κόμματος και τους δύο Αντιπροέδρους, εγκρίνει το προεκλογικό πρόγραμμα, εγκρίνει την έκθεση του Γενικού Γραμματέα για την κατάσταση του Κόμματος και αναθεωρεί το καταστατικό του. Η Εκτελεστική Επιτροπή αποτελείται από τους ανώτερους κομματικούς αξιωματούχους, αντιπροσώπους του Γενικού Συμβουλίου, την Κοινοβουλευτική Ομάδα, τις Τμηματικές Επιτροπές και άλλα συμβαλλόμενα μέρη. Η Εκτελεστική Επιτροπή είναι το όργανο που είναι αρμόδιο για τη χάραξη της πολιτικής στρατηγικής του Κόμματος, ενώ, μεταξύ άλλων, εκλέγει τους περισσότερους από τους ανώτερους κομματικούς αξιωματούχους, εγκρίνει υποψηφίους, συντάσσει το προεκλογικό πρόγραμμα και καθορίζει γενικούς πολιτικούς προσανατολισμούς. Η Διοικητική Επιτροπή αποτελείται από στελέχη του Κόμματος, προέδρους όλων των κλάδων του κόμματος και ασχολείται με οργανωτικά και διοικητικά θέματα.

Παραπομπές
----------

1. ↑  Jon P. Mitchell (2002). *Ambivalent Europeans: Ritual, Memory and the Public Sphere in Malta*. Taylor & Francis. σελ. 156. ISBN 9780415271530. Ανακτήθηκε στις 18 Αυγούστου 2019.
2. ↑  Grech Urpani, David (1 Μαΐου 2007). «Every Song You'll Hear At Today's Mass Meetings». *www.lovinmalta.com* (στα Αγγλικά). Αρχειοθετήθηκε από το πρωτότυπο στις 30 Ιουλίου 2019. Ανακτήθηκε στις 18 Αυγούστου 2019.
3. 1 2  Nordsieck, Wolfram (2017). «Malta». *Parties and Elections in Europe*. Ανακτήθηκε στις 7 Ιουνίου 2018.
4. ↑  Hans Slomp (30 Σεπτεμβρίου 2011). *Europe, A Political Profile: An American Companion to European Politics*. ABC-CLIO. σελίδες 683–. ISBN 978-0-313-39182-8. Ανακτήθηκε στις 22 Αυγούστου 2012.
5. ↑  Cassar, George (2003). «Politics, Religion and Education in Nineteenth Century Malta 1800-1919». *Journal of Maltese Education Research* (Faculty of Education, University of Malta) **1** (1): 96–118. ISSN 1726-9725. .
6. ↑  Hans Slomp, *Europe, A Political Profile*, 2011, p.685
7. ↑  «Malta passes historic divorce law». *Bbc.com*. 25 Ιουλίου 2011.
8. ↑  Mercieca, Simon (10 July 2017). «Gay marriage and the end of the PN». *The Malta Independent*. .
9. ↑  «Nationalist Party MPs to vote in favour of gay marriage». *Independent.com.mt*.
10. ↑  «PN stops membership of lawyer, outed as former freemason». *Timesofmalta.com*. Ανακτήθηκε στις 14 Αυγούστου 2019.
11. 1 2 3 4  «Partit Nazzjonalista» (PDF). *Partit Nazzjonalista*. Αρχειοθετήθηκε από το πρωτότυπο (PDF) στις 22 Ιουλίου 2011. Ανακτήθηκε στις 9 Ιουνίου 2015.
12. ↑
13. ↑  Hudson, David (15 Ιουνίου 2019). «PN Mosta sectional committee says it has lost faith in its party». *Malta Today*.. Ανακτήθηκε στις 18 Αυγούστου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνικιστικό Κόμμα (Μάλτα)** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144768409
* LCCN: no2008115690

 |

 |